               EURÓPSKA KOMISIA
            V Bruseli10. 10. 2016
            COM(2016) 651 final
            2016/0318(NLE)
            Návrh
            ROZHODNUTIE RADY
            o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane tretej splátky na rok 2016

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Tento návrh sa týka návrhu rozhodnutia Rady o 3. splátke finančných príspevkov do Európskeho rozvojového fondu (ERF), ktoré majú členské štáty zaplatiť v roku 2016.

                  11. ERF a iné ERF, ktoré sú ešte otvorené (t. j. 8., 9. a 10. ERF) sa spravujú podľa tohto súboru predpisov:

                  súčasná Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (ďalej len dohoda o partnerstve AKT– EÚ), v znení posledných zmien
                     1
                  ,

                  Vnútorná dohoda medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie
                     2
                   (ďalej len „vnútorná dohoda“ o 11. ERF),

                  nariadenie Rady (EÚ) 2015/323 o rozpočtových pravidlách, ktoré sa vzťahujú na 11. Európsky rozvojový fond
                     3
                   (ďalej len „nariadenie o rozpočtových pravidlách pre 11. ERF“).

                  Uvedené dokumenty obsahujú viacročné záväzky členských štátov finančne prispievať do pokladnice ERF. V nariadení o rozpočtových pravidlách pre 11. ERF sa stanovujú pravidelné príspevky, ktoré majú členské štáty uhradiť do pokladnice ERF na základe vopred stanovených finančných záväzkov. Výzvy na úhradu pravidelných príspevkov sa uskutočňujú prostredníctvom technických rozhodnutí Rady, ktoré zohľadňujú plnenie vopred dohodnutých finančných záväzkov.

                  Niektoré časti v dôvodovej správe sa preto nevzťahujú na výzvy týkajúce sa pravidelných príspevkov, akou je táto.

               •Súlad s existujúcimi ustanoveniami v tejto oblasti politiky

                  Pozri bod 1. Dôvody a ciele návrhu.

               •Súlad s ostatnými politikami Únie

                  Pozri bod 1. Dôvody a ciele návrhu.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  V súlade s článkom 21 ods. 7 nariadenia o rozpočtových pravidlách pre 11. ERF sa zvlášť uvádza suma spravovaná Komisiou a zvlášť suma spravovaná Európskou investičnou bankou (EIB).

                  V súlade s článkom 52 nariadenia o rozpočtových pravidlách pre 11. ERF oznámila EIB Komisii svoje aktualizované odhady záväzkov a platieb týkajúce sa nástrojov, ktoré spravuje.

                  V súlade s článkom 22 ods. 1 nariadenia o rozpočtových pravidlách pre 11. ERF výzvy na úhradu príspevkov sa majú použiť najskôr na splatenie súm z predchádzajúcich ERF, a to jedna po druhej. Výzvy na úhradu príspevkov, ktoré sú predmetom tohto návrhu, sa teda týkajú súm v rámci 10. ERF tak pre EIB, ako aj pre Komisiu.

                  V súlade s článkom 21 ods. 5 nariadenia o rozpočtových pravidlách pre 11. ERF Rada rozhodne o tomto návrhu najneskôr do 21 kalendárnych dní po tom, čo Komisia predloží svoj návrh.

                  V súlade s článkom 1 rozhodnutia Rady 2013/759/EÚ, ktorým sa zriaďuje preklenovací nástroj
                     4
                  , sa pomerné časti príspevkov členských štátov stanovené v článku 1 ods. 2 písm. a) vnútorných dohôd o 8., 9. a 10. ERF zodpovedajúcim spôsobom znížia po nadobudnutí platnosti vnútornej dohody o 11. ERF. Toto zníženie bude mať vplyv na príspevky členských štátov v rokoch 2015, 2016 a 2017 v závislosti od možnosti úpravy zvolenej každým členským štátom.

                  V článku 23 ods. 1 nariadenia o rozpočtových pravidlách pre 11. ERF sa stanovuje, že ak niektorý členský štát nezaplatí splatnú splátku príspevkov v určenom termíne, bude musieť zaplatiť úroky z nezaplatenej sumy; podrobné podmienky platby úrokov sú uvedené v tom istom článku.

               •Subsidiarita (v prípade inej ako výlučnej právomoci)

                  Pozri bod 1. Dôvody a ciele návrhu.

               •Proporcionalita

                  Pozri bod 1. Dôvody a ciele návrhu.

               •Výber nástroja

                  Pozri bod 1. Dôvody a ciele návrhu.

               3.VÝSLEDKY HODNOTENÍ EX-POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  neuplatňuje sa

               •Konzultácie so zainteresovanými stranami

                  neuplatňuje sa

               •Získavanie a využívanie expertízy

                  neuplatňuje sa

               •Posúdenie vplyvu

                  neuplatňuje sa

               •Regulačná vhodnosť a zjednodušenie

                  neuplatňuje sa

               •Základné práva

                  neuplatňuje sa

               4.VPLYV NA ROZPOČET

                  neuplatňuje sa

               5.ĎALŠIE PRVKY

               •Plány vykonávania a spôsob monitorovania, hodnotenia a podávania správ

                  neuplatňuje sa

               •Vysvetľujúce dokumenty (v prípade smerníc)

                  neuplatňuje sa

               •Podrobné vysvetlenie konkrétnych ustanovení návrhu

                  neuplatňuje sa

               2016/0318 (NLE)

               Návrh

               ROZHODNUTIE RADY

               o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane tretej splátky na rok 2016

               RADA EURÓPSKEJ ÚNIE,

               so zreteľom na Zmluvu o Európskej únii a Zmluvu o fungovaní Európskej únie,

               so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, v znení posledných zmien
                  5
                (ďalej len „Dohoda o partnerstve AKT – EÚ“),

               so zreteľom na Vnútornú dohodu medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie
                  6
                (ďalej len „vnútorná dohoda“), a najmä na jej článok 7 ods. 2,

               so zreteľom na nariadenie Rady (EÚ) 2015/323 z 2. marca 2015 o rozpočtových pravidlách, ktoré sa vzťahujú na 11. Európsky rozvojový fond (ďalej len „nariadenie o rozpočtových pravidlách pre 11. ERF“)
                  7
               , a najmä na jeho článok 21 ods. 5,

               so zreteľom na návrh Európskej komisie,

               keďže:

               (1)V súlade s postupom stanoveným v článkoch 21 ods. 5 nariadenia o rozpočtových pravidlách pre 11. ERF Komisia do 10. októbra 2016 predloží návrh, v ktorom spresní a) výšku tretej splátky príspevku na rok 2016, b) revidovanú výšku ročného príspevku na rok 2016 v prípadoch, keď výška ročného príspevku neodráža skutočné potreby.

               (2)V súlade s článkom 52 nariadenia o rozpočtových pravidlách pre 11. ERF Európska investičná banka zaslala Komisii 28. júla 2016 svoje aktualizované odhady záväzkov a platieb pre nástroje, ktoré spravuje.

               (3)V článku 22 ods. 1 nariadenia o rozpočtových pravidlách pre 11. ERF sa stanovuje, že výzvy na úhradu príspevkov sa najprv použijú na splatenie súm stanovených pre predchádzajúce ERF. Preto by sa mala uskutočniť výzva na uhradenie príspevkov v rámci 10. ERF.

               (4)Na základe návrhu Komisie Rada 24. novembra 2015 prijala rozhodnutie stanoviť strop pre ročnú sumu príspevkov členských štátov do ERF na rok 2016 na 3 450 000 000 EUR pre Komisiu a 150 000 000 EUR pre Európsku investičnú banku
                  8
               .

               (5)Rada schválila 12. decembra 2013 zriadenie preklenovacieho nástroja, pokiaľ ide o prechodné riadiace opatrenia pre ERF od 1. januára 2014 do nadobudnutia platnosti 11. Európskeho rozvojového fondu
                  9
               ,

               PRIJALA TOTO ROZHODNUTIE:

               Článok 1

               Jednotlivé príspevky do Európskeho rozvojového fondu, ktoré majú členské štáty uhradiť Európskej komisii a Európskej investičnej banke vo forme tretej splátky na rok 2016, sú stanovené v tabuľke v prílohe 1.

               Úhrady uvedených príspevkov možno kombinovať s úpravami v rámci uplatňovania odpočtu prostriedkov pridelených v rámci preklenovacieho nástroja, a to na základe plánu úprav, ktorý každý členský štát oznámil Komisii pri prijatí tretej splátky na rok 2015.

               Článok 2

               Toto rozhodnutie je určené členským štátom.

               V Bruseli

                     Za Radu

                     predseda

                     (1)
                  Ú. v. ES L 317, 15.12.2000, s. 3.

                     (2)
                  Ú. v. EÚ L 210, 6.8.2013, s. 1.

                     (3)
                  Ú. v. EÚ L 58, 3.3.2015, s. 17 – 38.

                     (4)
                  Ú. v. EÚ L 335, 14.12.2013, s. 48 – 49.

                     (5)
                  Ú. v. ES L 317, 15.12.2000, s. 3.

                     (6)
                  Ú. v. EÚ L 210, 6.8.2013, s. 1.

                     (7)
                  Ú. v. EÚ L 58, 3.3.2015, s. 17 – 38.

                     (8)
                  COM/2015/0524 – Medziinštitucionálny spis 2015/0248 (NLE) – prijaté akty, CELEX: 32015D2288.

                     (9)
                  Nariadenie Rady (EÚ) 2015/322 z 2. marca 2015 o vykonávaní 11. Európskeho rozvojového fondu, Ú. v. EÚ L 335, 14.12.2013.

    ---documentbreak---

               EURÓPSKA KOMISIA
            V Bruseli10. 10. 2016
            COM(2016) 651 final
            PRÍLOHA
            k
            návrhu rozhodnutia Rady
            o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane tretej splátky na rok 2016

               PRÍLOHA

                        ČLENSKÉ ŠTÁTY

                        Kľúč na určenie príspevkov do 10. ERF v %

                        3. splátka na rok 2016 (v EUR)

                        vyplatená

                        vyplatená

                        Spolu

                        Európskej investičnej banke

                        Komisii

                        10. ERF

                        10. ERF

                        RAKÚSKO

                        2,41

                        1 205 000,00

                        16 870 000,00

                        18 075 000,00

                        BELGICKO

                        3,53

                        1 765 000,00

                        24 710 000,00

                        26 475 000,00

                        BULHARSKO

                        0,14

                        70 000,00

                        980 000,00

                        1 050 000,00

                        CYPRUS

                        0,09

                        45 000,00

                        630 000,00

                        675 000,00

                        ČESKÁ REPUBLIKA

                        0,51

                        255 000,00

                        3 570 000,00

                        3 825 000,00

                        DÁNSKO

                        2,00

                        1 000 000,00

                        14 000 000,00

                        15 000 000,00

                        ESTÓNSKO

                        0,05

                        25 000,00

                        350 000,00

                        375 000,00

                        FÍNSKO

                        1,47

                        735 000,00

                        10 290 000,00

                        11 025 000,00

                        FRANCÚZSKO

                        19,55

                        9 775 000,00

                        136 850 000,00

                        146 625 000,00

                        GERMANY

                        20,50

                        10 250 000,00

                        143 500 000,00

                        153 750 000,00

                        GRÉCKO

                        1,47

                        735 000,00

                        10 290 000,00

                        11 025 000,00

                        MAĎARSKO

                        0,55

                        275 000,00

                        3 850 000,00

                        4 125 000,00

                        ÍRSKO

                        0,91

                        455 000,00

                        6 370 000,00

                        6 825 000,00

                        TALIANSKO

                        12,86

                        6 430 000,00

                        90 020 000,00

                        96 450 000,00

                        LOTYŠSKO

                        0,07

                        35 000,00

                        490 000,00

                        525 000,00

                        LITVA

                        0,12

                        60 000,00

                        840 000,00

                        900 000,00

                        LUXEMBURSKO

                        0,27

                        135 000,00

                        1 890 000,00

                        2 025 000,00

                        ΜΑLTA

                        0,03

                        15 000,00

                        210 000,00

                        225 000,00

                        HOLANDSKO

                        4,85

                        2 425 000,00

                        33 950 000,00

                        36 375 000,00

                        POĽSKO

                        1,30

                        650 000,00

                        9 100 000,00

                        9 750 000,00

                        PORTUGALSKO

                        1,15

                        575 000,00

                        8 050 000,00

                        8 625 000,00

                        RUMUNSKO

                        0,37

                        185 000,00

                        2 590 000,00

                        2 775 000,00

                        SLOVENSKO

                        0,21

                        105 000,00

                        1 470 000,00

                        1 575 000,00

                        SLOVINSKO

                        0,18

                        90 000,00

                        1 260 000,00

                        1 350 000,00

                        ŠPANIELSKO

                        7,85

                        3 925 000,00

                        54 950 000,00

                        58 875 000,00

                        ŠVÉDSKO

                        2,74

                        1 370 000,00

                        19 180 000,00

                        20 550 000,00

                        SPOJENÉ KRÁĽOVSTVO

                        14,82

                        7 410 000,00

                        103 740 000,00

                        111 150 000,00

                        EÚ-27 SPOLU

                        100,00

                        50 000 000,00

                        700 000 000,00

                        750 000 000,00


|

52011PC0028

/* KOM/2011/0028 v konečnom znení - NLE 2011/0010*/  Návrh ROZHODNUTIE RADY ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MON 89034 × MON 88017 (MON-89Ø34-3xMON-88Ø17-3), sú z nej zložené alebo vyrobené

	[pic] | EURÓPSKA KOMISIA |Brusel, 1.2.2011KOM(2011) 28 v konečnom znení2011/0010 (NLE)NávrhROZHODNUTIE RADYktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MON 89034 × MON 88017 (MON-89Ø34-3xMON-88Ø17-3), sú z nej zložené alebo vyrobené(Iba francúzske a holandské znenie je autentické) (Text s významom pre EHP)DÔVODOVÁ SPRÁVAPripojený návrh rozhodnutia Rady sa týka potravín a krmív, ktoré obsahujú geneticky modifikovanú kukuricu MON 89034 × MON 88017 (MON-89Ø34-3xMON-88Ø17-3), sú z nej zložené alebo vyrobené, v súvislosti s ktorými 24. februára 2007 spoločnosť Monsanto Europe S.A. predložila príslušným orgánom Holandska žiadosť o uvedenie na trh podľa nariadenia (ES) č. 1829/2003 o geneticky modifikovaných potravinách a krmivách.Priložený návrh sa vzťahuje aj na uvádzanie na trh iných produktov, ako sú potraviny a krmivá, ktoré obsahujú kukuricu MON 89034 × MON 88017 a sú z nej zložené, na účely rovnakého používania ako akákoľvek iná kukurica, s výnimkou kultivácie.Európsky úrad pre bezpečnosť potravín vydal 30. marca 2010 priaznivé stanovisko v súlade s článkami 6 a 18 nariadenia (ES) č. 1829/2003. Úrad usúdil, že kukurica MON 89034 × MON 88017 je rovnako bezpečná ako kukurica, ktorá nebola geneticky modifikovaná, pokiaľ ide o možné účinky na zdravie ľudí a zvierat alebo na životné prostredie. Preto dospel k záveru, že je nepravdepodobné, že by uvádzanie na trh produktov, ktoré obsahujú kukuricu MON 89034 × MON 88017, sú z nej zložené alebo vyrobené, ako sa opisuje v žiadosti, malo v rámci plánovaného určeného používania nepriaznivé účinky na zdravie ľudí, zvierat alebo na životné prostredie.Na základe týchto skutočností bol návrh rozhodnutia Komisie, ktorým sa povoľuje uvádzať na trh Únie produkty, ktoré obsahujú geneticky modifikovanú kukuricu MON 89034 x MON 88017, sú z nej zložené alebo vyrobené, 15. novembra 2010 predložený na hlasovanie Stálemu výboru pre potravinový reťazec a zdravie zvierat. Výbor nevydal žiadne stanovisko: 12 členských štátov (154 hlasov) sa vyslovilo za prijatie, 10 členských štátov (138 hlasov) hlasovalo proti nemu a 5 členských štátov (53 hlasov) sa zdržalo hlasovania.V dôsledku toho sa od Komisie podľa článku 35 ods. 2 nariadenia (ES) č. 1829/2003 a v súlade s článkom 5 rozhodnutia Rady 1999/468/ES upraveného rozhodnutím Rady 2006/512/ES vyžaduje, aby Rade predložila návrh týkajúci sa opatrení, ktoré sa majú prijať, pričom Rada má tri mesiace na to, aby rozhodla kvalifikovanou väčšinou, a aby informovala Parlament.2011/0010 (NLE)NávrhROZHODNUTIE RADY,ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MON 89034 × MON 88017 (MON-89Ø34-3xMON-88Ø17-3), sú z nej zložené alebo vyrobené(Iba francúzske a holandské znenie je autentické) (Text s významom pre EHP)RADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[1], a najmä na jeho článok 7 ods. 3 a článok 19 ods. 3,so zreteľom na návrh Európskej komisie,keďže:1.  Dňa 6. februára 2007 predložila spoločnosť Monsanto Europe S.A. v súlade s článkom 5 a článkom 17 nariadenia (ES) č. 1829/2003 príslušnému orgánu Holandska žiadosť o umiestnenie potravín, zložiek potravín a krmív, ktoré obsahujú kukuricu MON 89034, sú z nej zložené alebo vyrobené, na trh (ďalej len „žiadosť“).2.  Žiadosť sa vzťahuje aj na uvádzanie na trh iných produktov, ako sú potraviny a krmivá, ktoré obsahujú kukuricu MON 89034 × MON 88017 alebo sú z nej zložené, na účely rovnakého používania ako akákoľvek iná kukurica, s výnimkou kultivácie. Žiadosť preto v súlade s článkom 5 ods. 5 a článkom 17 ods. 5 nariadenia (ES) č.1829/2003 zahŕňa údaje a informácie požadované v prílohách III a IV k smernici Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS[2], ako aj informácie a závery o posúdení rizika vykonaného v súlade so zásadami stanovenými v prílohe II k smernici 2001/18/ES. Zahŕňa takisto plán monitorovania účinkov na životné prostredie podľa prílohy VII k smernici 2001/18/ES.3.  Európsky úrad pre bezpečnosť potravín (EFSA) vydal 30. marca 2010 priaznivé stanovisko v súlade s článkom 6 a článkom 18 nariadenia (ES) č. 1829/2003. Úrad usúdil, že kukurica MON 89034 × MON 88017 je rovnako bezpečná ako kukurica, ktorá nebola geneticky modifikovaná, pokiaľ ide o možné účinky na zdravie ľudí a zvierat alebo na životné prostredie. Preto dospel k záveru, že je nepravdepodobné, že by uvádzanie na trh produktov, ktoré obsahujú kukuricu MON 89034 × MON 88017, sú z nej zložené alebo vyrobené, ako sa opisuje v žiadosti („produkty“), malo v rámci plánovaného určeného používania nepriaznivé účinky na zdravie ľudí, zvierat alebo na životné prostredie[3]. Úrad EFSA vo svojom stanovisku zvážil všetky osobitné otázky a pripomienky, ktoré členské štáty vzniesli v rámci konzultácie s príslušnými vnútroštátnymi orgánmi podľa článku 6 ods. 4 a článku 18 ods. 4 uvedeného nariadenia.4.  EFSA vo svojom stanovisku takisto dospel k záveru, že žiadateľom predložený plán monitorovania životného prostredia, ktorého súčasťou je všeobecný plán dohľadu, je v súlade s plánovaným použitím uvedených produktov.5.  Vzhľadom na tieto skutočnosti by sa malo udeliť povolenie, pokiaľ ide o tieto produkty.6.  Podľa nariadenia Komisie (ES) č. 65/2004 zo 14. januára 2004, ktoré zavádza systém vypracovania a prideľovania jednoznačných identifikátorov pre geneticky modifikované organizmy[4], by sa mal každému GMO prideliť jedinečný identifikátor.7.  Podľa stanoviska EFSA sa zdá, že pre potraviny, zložky potravín a krmivo, ktoré obsahujú kukuricu MON 89034 × MON 88017, sú z nej zložené alebo vyrobené, sú potrebné len požiadavky špecifického označovania ustanovené v článku 13 ods. 1 a článku 25 ods. 2 nariadenia (ES) č. 1829/2003. Aby sa však zabezpečilo, že uvedené produkty sa budú používať v rámci rozsahu povolenia stanoveného týmto rozhodnutím, malo by byť na označení krmiva, ktoré obsahuje GMO alebo je z nich zložené, a iných produktov, ako sú potraviny a krmivo, ktoré obsahujú GMO alebo sú z nich zložené, v prípade ktorých sa žiada povolenie, jasne uvedené, že sa predmetné produkty nesmú používať na kultiváciu.8.  V článku 4 ods. 6 nariadenia Európskeho parlamentu a Rady (ES) č. 1830/2003 z 22. septembra 2003 o sledovateľnosti a označovaní geneticky modifikovaných organizmov a sledovateľnosti potravín a krmív vyrobených z geneticky modifikovaných organizmov a ktorým sa mení a dopĺňa smernica 2001/18/ES[5], sa stanovujú požiadavky na označovanie produktov, ktoré obsahujú GMO alebo sú z nich zložené. Požiadavky na vysledovateľnosť výrobkov, ktoré obsahujú GMO alebo sú z nich zložené, sú stanovené v odsekoch 1 a 5 článku 4 a pre potraviny a krmivo vyrobené z GMO sú stanovené v článku 5 uvedeného nariadenia.9.  Držiteľ povolenia by mal predkladať výročné správy o vykonávaní a výsledkoch činností stanovených v pláne monitorovania účinkov na životné prostredie. Uvedené výsledky by sa mali predkladať v súlade s rozhodnutím Komisie 2009/770/ES z 13. októbra 2009, ktorým sa zavádzajú štandardné formuláre na oznamovanie výsledkov monitorovania zámerného uvoľnenia geneticky modifikovaných organizmov ako výrobkov alebo zložiek výrobkov do životného prostredia na účel ich umiestňovania na trhu podľa smernice Európskeho parlamentu a Rady 2001/18/ES[6]. Stanovisko EFSA neoprávňuje na ukladanie špecifických podmienok alebo obmedzení vzťahujúcich sa na uvádzanie potravín a krmiva na trh a/alebo špecifických podmienok alebo obmedzení vzťahujúcich sa na ich používanie a zaobchádzanie s nimi vrátane požiadaviek monitorovania ich používania po uvedení na trh alebo osobitných podmienok ochrany špecifických ekosystémov/životného prostredia a/alebo zemepisných oblastí podľa článku 6 ods. 5 písm. e) a článku 18 ods. 5 písm. e) nariadenia (ES) č. 1829/2003.10.  Všetky relevantné informácie o povolení týchto produktov by sa v súlade s nariadením (ES) č. 1829/2003 mali zapísať do registra Spoločenstva pre geneticky modifikované potraviny a krmivá.11.  Toto rozhodnutie sa oznámi prostredníctvom Strediska pre výmenu informácií o biologickej bezpečnosti (Biosafety Clearing House) stranám Kartagenského protokolu o biologickej bezpečnosti k Dohovoru o biologickej diverzite podľa článku 9 ods. 1 a článku 15 ods. 2 písm. c) nariadenia Európskeho parlamentu a Rady (ES) č. 1946/2003 z 15. júla 2003 o cezhraničnom pohybe geneticky modifikovaných organizmov[7].12.  So žiadateľom sa konzultovalo o opatreniach stanovených v tomto rozhodnutí.13.  Stály výbor pre potravinový reťazec a zdravie zvierat nevydal stanovisko v lehote stanovenej jeho predsedom,PRIJALA TOTO ROZHODNUTIE:Článok 1 Geneticky modifikovaný organizmus a jedinečný identifikátorGeneticky modifikovanej kukurici ( Zea mays L.) MON 89034 vymedzenej v písm. b) prílohy k tomuto rozhodnutiu sa v súlade s nariadením (ES) č. 65/2004 prideľuje jednoznačný identifikátor MON-89Ø34-3xMON-88Ø17-3.Článok 2PovolenieNa účely článku 4 ods. 2 a článku 16 ods. 2 nariadenia (ES) č. 1829/2003 sa v súlade s podmienkami vymedzenými v tomto rozhodnutí povoľujú tieto produkty:a) potraviny a zložky potravín, ktoré obsahujú kukuricu MON-89Ø34-3xMON-88Ø17-3, sú z nej zložené alebo vyrobené;b) krmivo, ktoré obsahuje kukuricu MON-89Ø34-3xMON-88Ø17-3, je z nej zložené alebo vyrobené;c) produkty iné ako potraviny a krmivo, ktoré obsahujú kukuricu MON-89Ø34-3xMON-88Ø17-3 alebo sú z nej zložené a sú určené na rovnaké použitie ako akákoľvek iná kukurica, s výnimkou kultivácie.Článok 3 Označovanie1. Na účely požiadaviek na označovanie stanovených v článku 13 ods. 1 a článku 25 ods. 2 nariadenia (ES) č. 1829/2003 a v článku 4 ods. 6 nariadenia (ES) č. 1830/2003 je „názov organizmu“ „kukurica“.2. Na označení produktov a v dokumentoch sprevádzajúcich tieto produkty obsahujúce kukuricu MON-89Ø34-3xMON-88Ø17-3 alebo z nej zložené, ktoré sú uvedené v článku 2 písm. b) a c), sa uvádza „neurčené na kultiváciu“.Článok 4 Monitorovanie účinkov na životné prostredie1. Držiteľ povolenia zabezpečí zavedenie a vykonávanie plánu monitorovania účinkov na životné prostredie podľa písm. h) prílohy.2. Držiteľ povolenia predkladá Komisii výročné správy o vykonávaní a výsledkoch činností uvedených v tomto pláne monitorovania v súlade s rozhodnutím Komisie 2009/770/ES.Článok 5Register SpoločenstvaInformácie uvedené v prílohe k tomuto rozhodnutiu sa v súlade s článkom 28 nariadenia (ES) č. 1829/2003 zapíšu do registra Spoločenstva pre geneticky modifikované potraviny a krmivá.Článok 6Držiteľ povoleniaDržiteľ povolenia je spoločnosť Monsanto Europe S.A., Belgicko, zastupujúca spoločnosť Monsanto Company, Spojené štáty americké.Článok 7PlatnosťToto rozhodnutie sa uplatňuje počas obdobia 10 rokov od dátumu jeho oznámenia.Článok 8AdresátToto rozhodnutie je určené spoločnosti Monsanto Europe S.A., Avenue de Tervuren 270-272, B-1150 Brusel, Belgicko.V BruseliZa RadupredsedaPRÍLOHAa) Žiadateľ a držiteľ povolenia:Názov : Monsanto Europe S.A.Adresa : Avenue de Tervuren 270-272, 1150 Brusel, BelgickoV mene spoločnosti Monsanto Company - 800 N. Lindbergh Boulevard – St. Louis, Missouri 63167 – Spojené štáty americké.b) Určenie a špecifikácia produktov:(1) potraviny a zložky potravín, ktoré obsahujú kukuricu MON-89Ø34-3xMON-88Ø17-3 , sú z nej zložené alebo vyrobené;(2) krmivo, ktoré obsahuje kukuricu MON-89Ø34-3xMON-88Ø17-3, je z nej zložené alebo vyrobené;(3) produkty iné ako potraviny a krmivo, ktoré obsahujú kukuricu MON-89Ø34-3xMON-88Ø17-3 alebo sú z nej zložené a sú určené na rovnaké použitie ako akákoľvek iná kukurica, s výnimkou kultivácie.Geneticky modifikovaná kukurica MON-89Ø34-3xMON-88Ø17-3, opísaná v žiadosti, sa získava krížením kukurice obsahujúcej MON-89Ø34-3 a MON-88Ø17-3 a vyjadruje proteíny Cry1A.105 a Cry2Ab2, ktoré jej poskytujú ochranu proti určitým škodcom z radu Lepidoptera, a proteín CP4 EPSPS, ktorý jej dáva schopnosť tolerancie voči glyfosátovému herbicídu.c) Označovanie:(1) Na účely osobitných požiadaviek týkajúcich sa označovania, ktoré sú stanovené v článku 13 ods. 1 a článku 25 ods. 2 nariadenia (ES) č. 1829/2003 a v článku 4 ods. 6 nariadenia (ES) č. 1830/2003, je „názov organizmu“ „kukurica“;(2) Na označení produktov obsahujúcich kukuricu MON-89Ø34-3xMON-88Ø17-3 alebo z nej zložených a v dokumentoch sprevádzajúcich tieto produkty, uvedené v článku 2 písm. b) a c) tohto rozhodnutia, je uvedené „neurčené na kultiváciu“.d) Metóda detekcie:-  špecifické metódy kvantitatívnej PCR v reálnom čase špecifické pre jednotlivé prípady pre geneticky modifikovanú kukuricu MON-89Ø34-3 a kukuricu MON-88Ø17-3 schválené v prípade kukurice MON-89Ø34-3xMON-88Ø17-3.-  schválená pre osivá referenčným laboratóriom Európskej únie zriadeným v zmysle nariadenia (ES) č. 1829/2003 a uverejnená na internetovej stránke http://gmo-crl.jrc.ec.europa.eu/statusofdoss.htm;-  referenčný materiál: AOCS 0406-A a AOCS 0906-E (v prípade MON-89Ø34-3) a AOCS 0406-A a AOCS 0406-D (v prípade MON-88Ø17-3) dostupný prostredníctvom spoločnosti American Oil Chemists Society (AOCS) na internetovej stránke http://www.aocs.org/tech/crme) Jedinečný identifikátor:MON-89Ø34-3xMON-88Ø17-3.f) Informácie požadované podľa prílohy II ku Kartagenskému protokolu o biologickej bezpečnosti k Dohovoru o biologickej diverzite:Stredisko pre výmenu informácií o biologickej bezpečnosti (Biosafety Clearing House) (Biosafety Clearing-House), záznam ID: pozri [ vyplní sa po oznámení ].g) Podmienky alebo obmedzenia týkajúce sa uvádzania týchto produktov na trh, ich používania alebo zaobchádzania s nimi:nevyžadujú sah) Plán monitorovaniaPlán monitorovania vplyvov na životné prostredie podľa prílohy VII k smernici 2001/18/ES.[Odkaz: plán uverejnený na internete ]i) Požiadavky týkajúce sa monitorovania používania potravín určených na ľudskú spotrebu po ich uvedení na trhnevyžadujú saPoznámka: je možné, že odkazy na príslušné dokumenty bude potrebné priebežne upravovať. Tieto úpravy sa verejnosti sprístupnia formou aktualizácie Registra Spoločenstva pre geneticky modifikované potraviny a krmivá. [1] Ú. v. EÚ L 268, 18.10.2003, s. 1.[2] Ú. v. ES L 106, 17.4.2001, s. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2007-056[4] Ú. v. EÚ L 10, 16.1.2004, s. 5.[5] Ú. v. EÚ L 268, 18.10.2003, s. 24.[6] Ú. v. EÚ L 275, 21.10.2009, s. 9.[7] Ú. v. EÚ L 287, 5.11.2003, s. 1.


               EURÓPSKA KOMISIA
            V Bruseli28. 2. 2017
            COM(2017) 119 final
            2017/0049(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie na šesťdesiatom zasadnutí Komisie pre omamné látky, pokiaľ ide o pridanie látok do zoznamu uvedeného v tabuľke 1 Dohovoru Organizácie Spojených národov proti nedovolenému obchodu s omamnými a psychotropnými látkami

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Komisia pre omamné látky pravidelne mení zoznam látok, ktorý tvorí prílohu k Dohovoru Organizácie spojených národov (OSN) z roku 1988 o nedovolenom obchode s omamnými a psychotropnými látkami (ďalej len „Dohovor OSN z roku 1988“) na základe odporúčaní Medzinárodného úradu pre kontrolu omamných látok.

               EÚ je zmluvnou stranou Dohovoru OSN z roku 1988 pre otázky, ktoré sa týkajú článku 12 dohovoru
                  1
               . Článok 12 sa týka látok, ktoré sa často používajú pri nedovolenej výrobe omamných a psychotropných látok (ďalej len „drogové prekurzory“).

               Komisia pre omamné látky je komisiou Hospodárskej a sociálnej rady OSN (ďalej ako „rada ECOSOC“) a jej úlohy a právomoci sú okrem iného stanovené v dohovore OSN z roku 1988. Tvorí ju 53 členských štátov OSN, ktoré volí rada ECOSOC. Členmi Komisie pre omamné látky s hlasovacím právom je v súčasnosti 12 členských štátov
                  2
               . Únia má v Komisii pre omamné látky štatút pozorovateľa.

               Medzinárodný úrad pre kontrolu omamných látok vydal 1. februára 2017 odporúčanie, aby sa do tabuľky 1 Dohovoru OSN z roku 1988 pridali dve látky, a to 4-anilíno-N-fenetylpiperidín (ANPP) a N-fenetyl-4-piperidón (NPP).

               Zmeny tabuliek Dohovoru OSN z roku 1988 majú priamy vplyv na rozsah uplatňovania práva Únie v oblasti kontroly drogových prekurzorov, keďže látky pridané do tabuliek Dohovoru OSN z roku 1988 sa musia začleniť do práva Únie
                  3
               . Komisia bola poverená prijať delegované akty na zabezpečenie tohto začlenenia.

               Je nevyhnutné, aby sa členské štáty pripravili na zasadnutie Komisie pre omamné látky, keď bude vyzvaná, aby prijala rozhodnutie o zaradení látok do zoznamov, dosiahnutím spoločnej pozície v Rade. Takúto pozíciu by z dôvodu obmedzení vyplývajúcich z pozorovateľského štatútu Únie mali vyjadriť členské štáty, ktoré sú v súčasnosti členmi Komisie pre omamné látky, konajúc spoločne v záujme Únie v rámci Komisie pre omamné látky. Únia, ktorý má v Komisii pre omamné látky len štatút pozorovateľa, by v rámci nej nehlasovala.

               Na tento účel Komisia navrhuje pozíciu o zaradení látok do zoznamov podľa Dohovoru OSN z roku 1988, ktorá sa má prijať v mene Európskej únie na šesťdesiatom zasadnutí Komisie pre omamné látky, ktoré sa uskutoční vo Viedni v dňoch 13. až 17. marca 2017.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Právnym základom tohto návrhu je článok 207 v spojení s článkom 218 ods. 9 Zmluvy o fungovaní Európskej únie (ZFEÚ).

                  Zaradenie látok do zoznamov na účely monitorovania obchodu s týmito látkami patrí do oblasti týkajúcej sa spoločnej obchodnej politiky a v článku 207 ods. 3 ZFEÚ sa stanovuje, že ak sú potrebné rokovania a uzavretie dohôd s jednou alebo viacerými tretími krajinami alebo medzinárodnými organizáciami, uplatní sa článok 218, pokiaľ nie je v osobitných ustanoveniach tohto článku ustanovené inak.

               Článok 218 ods. 9 ZFEÚ sa uplatňuje bez ohľadu na to, či je Únia členom predmetného orgánu alebo zmluvnou stranou predmetnej dohody. Komisia pre omamné látky je v zmysle tohto článku „orgán zriadený dohodou“, keďže ide o orgán, ktorému boli podľa Dohovoru OSN z roku 1988 pridelené osobitné úlohy.

               Rozhodnutia Komisie pre omamné látky týkajúce sa zaradenia látok do zoznamov predstavujú „akty s právnymi účinkami“ v zmysle článku 218 ods. 9 ZFEÚ. Podľa Dohovoru OSN z roku 1988 sa rozhodnutia Komisie pre omamné látky stávajú záväznými, pokiaľ niektorá zo zmluvných strán rade ECOSOC nepredloží v rámci uplatniteľnej lehoty rozhodnutie na preskúmanie
                  4
               . Rozhodnutia rady ECOSOC v tejto veci sú konečné.

                  •
                        Subsidiarita

               Neuplatňuje sa.

                  •
                        Proporcionalita

                  Návrh je v súlade so zásadou proporcionality a neprekračuje rámec toho, čo je nevyhnutné na dosiahnutie cieľov, keďže sa týka nových drogových prekurzorov, ktoré sú pre Úniu predmetom obáv.

               •Výber nástroja

                  V článku 218 ods. 9 ZFEÚ sa vyžaduje, aby bola pozícia, ktorá sa má v mene Únie prijať v orgáne zriadenom na základe medzinárodnej dohody, prijatá rozhodnutím Rady.

               2017/0049 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie na šesťdesiatom zasadnutí Komisie pre omamné látky, pokiaľ ide o pridanie látok do zoznamu uvedeného v tabuľke 1 Dohovoru Organizácie Spojených národov proti nedovolenému obchodu s omamnými a psychotropnými látkami

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Dohovor Organizácie Spojených národov proti nedovolenému obchodu s omamnými a psychotropnými látkami z roku 1988 (ďalej len „dohovor“) Únia uzatvorila rozhodnutím Rady 90/611/EHS
                  5
                a dohovor nadobudol platnosť 11. novembra 1990.

               (2)Podľa článku 12 ods. 2 až 7 dohovoru možno do tabuliek dohovoru, v ktorých sa uvádza zoznam drogových prekurzorov, pridávať látky.

               (3)Komisia pre omamné látky by počas šesťdesiateho zasadnutia v dňoch 13. až 17. marca 2017 vo Viedni mala prijať rozhodnutie o pridaní dvoch nových látok do tabuľky 1 uvedeného dohovoru.

               (4)Únia má v Komisii pre omamné látky štatút pozorovateľa a 12 členských štátov je v súčasnosti členom s hlasovacím právom. Keďže rozhodnutia o pridaní nových látok do tabuľky 1 dohovoru patria do výlučnej právomoci Únie, je nutné, aby Rada členské štáty poverila vyjadrením pozície Únie, pokiaľ ide o pridanie látok do zoznamu v tabuľke 1 dohovoru.

               (5)
                     Podľa posúdenia Medzinárodného úradu pre kontrolu omamných látok sa pri nedovolenej výrobe fentanylu často používajú dve látky, 4-anilíno-N-fenetylpiperidín (ANPP) a N-fenetyl-4-piperidón (NPP), ktoré sú mimoriadne vhodné na nedovolenú výrobu fentanylu a viacerých analógov fentanylu, čo sú veľmi silné syntetické opioidy. Existujú dôkazy, že objem a rozsah nezákonnej výroby fentanylu a analógov fentanylu spôsobuje vážne zdravotné alebo sociálne problémy, čo odôvodňuje zaradenie týchto látok pod medzinárodnú kontrolu.

               (6)
                     Medzinárodný úrad pre kontrolu omamných látok preto 1. februára 2017 vydal pre Komisiu pre omamné látky odporúčanie, aby látky ANPP a NPP pridala do tabuľky 1 dohovoru.

               (7)
                     Nedovolene vyrobený fentanyl a analógy fentanylu spôsobujú v niektorých členských štátoch značné zdravotné a sociálne problémy.

               (8)Členské štáty Únie by preto mali v Komisii pre omamné látky prijať pozíciu, aby sa látky ANPP a NPP pridali do tabuľky 1 dohovoru,

               PRIJALA TOTO ROZHODNUTIE:

               Článok 1

               Pozícia, ktorú majú členské štáty prijať v mene Únie na šesťdesiatom zasadnutí Komisie pre omamné látky v dňoch 13. až 17. marca 2017, je takáto:

               4-anilíno-N-fenetylpiperidín a N-fenetyl-4-piperidón sa majú zaradiť do tabuľky 1 dohovoru.

               Uvedenú pozíciu vyjadria členské štáty, ktoré sú členmi Komisie pre omamné látky, konajúc spoločne.

               Článok 2

               Toto rozhodnutie je určené členským štátom.

               V Bruseli

                     Za Radu

                     predseda

                     (1)
                  Rozhodnutie Rady z 22. októbra 1990 o uzatvorení, v mene Európskeho hospodárskeho spoločenstva, Dohovoru Organizácie Spojených národov (OSN) z roku 1988 o nedovolenom obchode s omamnými a psychotropnými látkami.

                     (2)
                  Belgicko, Česká republika, Francúzsko, Holandsko, Chorvátsko, Maďarsko, Nemecko, Rakúsko, Slovensko, Spojené kráľovstvo, Španielsko, Taliansko.

                     (3)
                  NARIADENIE RADY (ES) č. 111/2005 z 22. decembra 2004, ktorým sa stanovujú pravidlá sledovania obchodu s drogovými prekurzormi medzi Úniou a tretími krajinami (Ú. v. EÚ L 22, 26.1.2005, s. 1) a NARIADENIE EURÓPSKEHO PARLAMENTU A RADY (ES) č. 273/2004 z 11. februára 2004 o prekurzoroch drog (Ú. v. EÚ L 47, 18.2.2004, s. 1).

                     (4)
                  Článok 12 ods. 7 Dohovoru OSN z roku 1988.

                     (5)
                  Rozhodnutie Rady z 22. októbra 1990 o uzatvorení v mene Európskeho hospodárskeho spoločenstva dohovoru Organizácie Spojených národov proti nedovolenému obchodu s omamnými a psychotropnými látkami (Ú. v. ES L 326, 24.11.1990, s. 56).


title: Návrh rozhodnutie Rady ktorým sa mení rozhodnutie 2001/865/ES, ktoré povoľuje Španielskemu kráľovstvu uplatňovať opatrenie odchylné od článku 11 Šiestej smernice Rady 77/388/EHS o harmonizácii zákonov členských štátov súvisiacich s daňami z obratu (predložená Komisiou)

text:
     SK

SK        SK
 ---pagebreak---                    KOMISIA EURÓPSKYCH SPOLOČENSTIEV

                                                 Brusel, 13.10.2004
                                                 KOM(2004)662 v konečnom znení

                                         Návrh

                                ROZHODNUTIE RADY

     ktorým sa mení rozhodnutie 2001/865/ES, ktoré povoľuje Španielskemu kráľovstvu
       uplatňovať opatrenie odchylné od článku 11 Šiestej smernice Rady 77/388/EHS
           o harmonizácii zákonov členských štátov súvisiacich s daňami z obratu

                                 (predložená Komisiou)

SK                                                                                SK
 ---pagebreak---                                  DÔVODOVÉ MEMORANDUM

     1.    Podľa článku 27 odsek 1 Šiestej smernice Rady zo dňa 17. mája 1977 o harmonizácii
           zákonov členských štátov súvisiacich s daňami z obratu – spoločný systém dane
           z pridanej hodnoty: jednotná báza hodnotenia1- Rada, ktorá jednomyseľne rozhodla
           o návrhu Komisie, môže povoliť ktorémukoľvek členskému štátu zaviesť alebo
           rozšíriť špeciálne opatrenia pre výnimky z danej smernice, aby sa zjednodušil postup
           pre účtovanie dane, alebo aby sa predišlo istým typom daňového úniku alebo
           vyhýbaniu sa platení daní.

     2.    V rámci pravidla sa takéto povolenia dávajú na dočasnej báze, aby sa dalo realizovať
           hodnotenie po niekoľkých rokoch, čo sú špeciálne opatrenia vhodné a efektívne.

     3.    Rozhodnutie     Rady     2001/865/ES2     povolilo   Španielskemu     kráľovstvu,
           prostredníctvom výnimky z článku 11(A)(1)(a), aby zaradila do zdaniteľnej hodnoty
           dodávky tovaru alebo dodávky služieb hodnotu akéhokoľvek zlata používaného
           dodávateľom a poskytovaným príjemcom v prípade, keď bola dodávka zlata
           príjemcovi oslobodená v súlade s ustanoveniami v smernici 98/80/ES3.

     4.    Táto výnimka umožnila Španielsku zabrániť zníženiu zdaniteľnej čiastky v určitých
           transakciách v klenotníckom sektore, v ktorých klient poskytne klenotníkovi zlato,
           ktoré získal „na investičné účely“ a tak oslobodené od DPH, aby zlatník dodal tovar
           (napr. dodávka šperku s diamantmi vsadenými do zlata) alebo službu (napr.
           vytavenie zlata to prsteňa).

     5.    Listom registrovaným na generálnom sekretariáte Komisie dňa 4. augusta 2004
           španielska vláda požadovala rozšírenie platnosti rozhodnutia 2001/865/ES, ktoré
           povoľuje Španielsku uplatňovať špeciálne daňové opatrenia týkajúce sa zdaniteľnej
           výšky určitých dodávok tovaru a služieb týkajúcich sa spracovania zlata.

     6.    V súlade s článkom 27 odsek 2 Šiestej smernice Komisia informovala ostatné
           členské štáty listom dňa 9. augusta 2004 o žiadosti predloženej Španielskym
           kráľovstvom a listom zo dňa 10. augusta 2004 Komisia oznámila, že má všetky
           informácie, ktoré považuje za potrebné pre posúdenie žiadosti.

     7.    Komisia akceptuje, že táto výnimka bráni zneužívaniu systému DPH. Tiež uvádza,
           že dva iné členské štáty dosiahli podobné výnimky. Komisie už začala svoju prácu
           smerom k racionalizácii výnimiek z článku 27 a tieto výnimky môžu byť zahrnuté do
           daného uplatnenia. Preto by sa mala táto žiadosť o rozšírenie výnimky povoliť do
           dátumu nadobudnutia účinnosti smernice, ktorá racionalizuje výnimky z článku 27,
           ktoré v súčasnosti bránia tým typom vyhýbania sa plateniu DPH, ktoré sú prepojené
           na výnimku pre investičné zlato, ale najneskôr do 31. decembra 2009.

     1
          Ú.v. ES L 145, 13.6.1977, s.1. Smernica v aktuálnom znení smernice 2004/7/EC (Ú.v. ES L 27,
          30.1.2004, s.44-45).
     2
          Ú.v. ES L 323, 7.12.2001, s.24.
     3
          Ú.v. ES L 281, 17.10.1998, s.31.
SK                                                2                                                     SK
 ---pagebreak---                                                    Návrh

                                         ROZHODNUTIE RADY

         ktorým sa mení rozhodnutie 2001/865/ES, ktoré povoľuje Španielskemu kráľovstvu
           uplatňovať opatrenie odchylné od článku 11 Šiestej smernice Rady 77/388/EHS
               o harmonizácii zákonov členských štátov súvisiacich s daňami z obratu

     RADA EURÓPSKEJ ÚNIE,

     so zreteľom na Zmluvu o založení Európskeho spoločenstva,

     so zreteľom na smernicu Rady 77/388/EHS zo dňa 17. mája 1977 o harmonizácii zákonov
     členských štátov súvisiacich s daňami z obratu - spoločný systém dane z pridanej hodnoty:
     jednotná báza hodnotenia4, a hlavne jej článok 27 odsek 1,

     so zreteľom na návrh Komisie5,

     keďže:

     (1)      Rozhodnutím 2001/865/ES Rada povolila Španielskemu kráľovstvu, prostredníctvom
              výnimky z článku 11(A)(1)(a) smernice 77/388/EHS, aby zaradila do zdaniteľnej
              hodnoty dodávky tovaru alebo dodávky služieb hodnotu akéhokoľvek zlata
              používaného dodávateľom a poskytovaným príjemcom v prípade, keď bola dodávka
              zlata príjemcovi oslobodená v súlade s článkom 26b smernice 77/388/EHS.

     (2)      Cieľom danej výnimky bolo vyhnúť sa zneužitiu výnimky pre investičné zlato a rak
              zabrániť určitým typom daňových únikov alebo vyhýbaniu sa plateniu daní.

     (3)      Listom registrovaným na generálnom sekretariáte Komisie dňa 4. augusta 2004
              španielska vláda požadovala rozšírenie platnosti rozhodnutia 2001/865/ES, ktoré stratí
              platnosť dňa 31. decembra 2004.

     (4)      V súlade s článkom 27 odsek 2 smernice 77/388/EHS Komisia informovala ostatné
              členské štáty listom zo dňa 9. augusta 2004 o žiadosti predloženej Španielskym
              kráľovstvom. Listom zo dňa 10. augusta 2004 Komisia oznámila Španielskemu
              kráľovstvu, že má všetky informácie, ktoré považuje za potrebné pre posúdenie
              žiadosti.

     (5)      Podľa španielskych orgánov sú výnimky povolené rozhodnutím 2001/865/ES účinné
              pri dosahovaní cieľov uvedených vyššie.

     4
              Ú.v. ES L 145, 13.6.1977, s.1. Smernica v aktuálnom znení smernice 2004/7/ES (Ú.v. ES L 27
              30.1.2004, s.44-45).
     5
              Ú.v. ES C , , s. .

SK                                                    3                                                    SK
 ---pagebreak---      (6)    Výnimky podľa článku 27 smernice 77/388/EHS, ktorá bráni vyhýbaniu sa platenia
            DPH, prepojenej na výnimku pre investičné zlato, môžu byť zahrnuté do budúceho
            návrhu smernice racionalizujúcej niektoré výnimky podľa daného článku.

     (7)    Je preto nevyhnutné rozšíriť platnosť výnimky udelenej podľa rozhodnutia
            2001/865/ES do dátumu nadobudnutia účinnosti smernice, ktorou sa racionalizujú
            výnimky podľa článku 27 smernice 77/388/EHS, ktorá pokrýva vyhýbanie sa plateniu
            dane z pridanej hodnoty, prepojenej na výnimku pre investičné zlato alebo do 31.
            decembra 2009, podľa toho, ktorý dátum nastane skôr.

     (8)    Odchýlenie nebude mať žiaden negatívny dopad na vlastné zdroje spoločenstva
            poskytované z DPH.

     PRIJALA TOTO NARIADENIE:

                                              Článok 1

     Článok 2 rozhodnutia 2001/865/ES sa nahrádza nasledovným textom:

     „Článok 2

     Povolenia udelené podľa článku 1 stratia platnosť v deň nadobudnutia účinnosti smernice
     racionalizujúcej výnimky podľa článku 27 smernice 77/388/EHS, ktoré odporujú vyhýbaniu
     sa platenia dane z pridanej hodnoty prepojenej na výnimky pre investičné zlato alebo dňa 31.
     decembra 2009, podľa toho, ktorý dátum nastane skôr.“

                                              Článok 2

     Toto rozhodnutie je adresované Španielskemu kráľovstvu.

     V Bruseli,

                                                Za Radu
                                                predseda

SK                                                4                                                 SK